**Pályázati felhívás**

**Alba Regia Felsőoktatási Ösztöndíj elnyerésére**

**Székesfehérvár Megyei Jogú Város Polgármestere Székesfehérvár Megyei Jogú Város Önkormányzat Közgyűlése** az „Alba Regia” tanulmányi ösztöndíjról szóló 33/2016. (VIII. 19.) rendelet 12. § (2) bekezdése alapján **nyilvános pályázatot hirdet Alba Regia Felsőoktatási Ösztöndíj elnyerésére.**

**1. Pályázati feltételek:**

**1.1. Alba Regia Felsőoktatási Ösztöndíjban részesíthető az a hallgató, aki**

1. tanulmányait első féléves hallgatóként a **2018/2019-es tanévben** kezdte meg

aa) a Budapesti Corvinus Egyetem székesfehérvári képzési helyszínén nappali alap-vagy mesterképzés (BA, BSc, MA, MSc) munkarendjében, vagy

ab) az Óbudai Egyetem Alba Regia Műszaki Karán nappali alap-vagy mesterképzés (BA,BSc, MA, MSc) munkarendjében, vagy

ac) a Kodolányi János Egyetem székesfehérvári képzési helyszínén valamely előadó-művészeti szakon, nappali alapképzés (BA) munkarendjében,

1. aktív hallgatói jogviszonnyal rendelkezik, és
2. 25. életévét még nem töltötte be.

**1.2. Alba Regia Felsőoktatási Ösztöndíjban részesíthető az a hallgató, aki**

1. tanulmányait első félévben a **2016/2017-es vagy a 2017/2018-as tanévben** kezdte meg első évfolyamos hallgatóként a Budapesti Corvinus Egyetem székesfehérvári képzési helyszínén, vagy az Óbudai Egyetem Alba Regia Műszaki Karán,
2. nappali alap- vagy mesterképzés (BA, BSc, MA, MsC) munkarendjében tanul,
3. aktív hallgatói jogviszonnyal rendelkezik,
4. a pályázat benyújtását megelőző legutolsó aktív félévben megszerezte a mintatanterv által az adott félévre előirányzott kreditmennyiség 90 %-át,
5. a pályázat benyújtását megelőző félévben a tanulmányi átlaga legalább 3,75 volt és
6. 25. életévét még nem töltötte be.

Az Alba Regia Felsőoktatási Ösztöndíjban azonos félévre beiratkozott előadó-művészeti szak esetében  
1 fő, egyéb szak esetében szakonként 2 - 2 fő hallgató részesíthető. A pályázati eljárás elbírálása során alkalmazandó pontozási rendszert a pályázati felhívás 2. melléklete tartalmazza. Első féléves hallgatók esetén a két legmagasabb felvételi pontszámot elérő hallgató részesül ösztöndíjban.

**2. A pályázat benyújtásának módja:**

A pályázatot a pályázati felhívás 1. mellékletében szereplő ***„Pályázati Adatlap az Alba Regia Felsőoktatási Ösztöndíj igényléséhez”* című formanyomtatványon**, zárt borítékban kell benyújtani: postán Székesfehérvár Megyei Jogú Város Polgármesteri Hivatala Egészségügyi, Oktatási és Szociális Intézményi Iroda címére (8000 Székesfehérvár, Városház tér 1.), vagy személyesen Székesfehérvár Megyei Jogú Város Polgármesteri Hivatala Ügyfélszolgálatán (8000 Székesfehérvár, Kossuth u. 4.).

A borítékon fel kell tüntetni a pályázó nevét, címét, valamint az „Alba Regia Felsőoktatási Ösztöndíjpályázat” megjelölést.

A felsőoktatási **Pályázati Adatlap** **beszerezhető**:

* Székesfehérvár Megyei Jogú Város Polgármesteri Hivatal Ügyfélszolgálatán,

(8000 Székesfehérvár, Kossuth u. 4.), vagy az

* az érintett felsőoktatási intézményben,

ill. **letölthető** Székesfehérvár Megyei Jogú Városa hivatalos honlapjáról: <http://www.szekesfehervar.hu/> .

**3. A Pályázati Adatlaphoz csatolni kell**

**3.1.** a tanulmányait első félévben a **2018/2019-es** **tanévben** megkezdő **pályázó esetében:**

a) a pályázó érvényes személyazonosító igazolványának és a lakcímet igazoló hatósági igazolványának másolatát,

b) az aktív hallgatói jogviszonyt igazoló irat eredeti példányát,

c) a felvételről szóló, a felvételi pontszámot is tartalmazó hivatalos értesítő másolatát,

d) legalább B2 szintű, államilag elismert nyelvvizsgával való rendelkezés esetén a nyelvvizsga bizonyítvány – több nyelvvizsga esetén a bizonyítványok – másolatát.

**3.2. a** tanulmányait első félévben a **2016/2017-es vagy a 2017/2018-as tanévben** megkezdő **pályázó esetében:**

1. a pályázó érvényes személyazonosító igazolványának és a lakcímet igazoló hatósági igazolványának másolatát,
2. az aktív hallgatói jogviszonyt igazoló irat eredeti példányát,
3. az elektronikus leckekönyv – pályázat benyújtását megelőző félévről készített – törzskönyvi kivonatának a tanulmányi osztály által aláírt és lepecsételt példányát,
4. a felsőoktatási intézmény igazolását arról, hogy a hallgató a pályázat benyújtását megelőző legutolsó aktív félévben megszerezte a mintatanterv által az adott félévre előirányzott kreditmennyiség 90 %-át,
5. az Országos Tudományos Diákköri Konferencián való részvétel esetén a részvételt vagy az elért eredményt igazoló irat másolatát,
6. legalább B2 szintű, államilag elismert nyelvvizsgával való rendelkezése esetén a nyelvvizsga bizonyítvány – több nyelvvizsga esetén a bizonyítványok – másolatát.

**4. Érvénytelen a pályázat, ha**

1. nem a pályázati felhívás 1.1 vagy az 1.2 pontjában felsorolt feltételeknek megfelelő hallgató nyújtotta be, vagy
2. a pályázati határidő lejártát követően érkezik be a Polgármesteri Hivatalba, vagy
3. nem a pályázati felhívás 1. melléklete szerinti teljes körűen kitöltött és aláírt Pályázati Adatlapon nyújtották be, vagy
4. a 2018/2019-es tanévben a tanulmányait első félévben megkezdő hallgató pályázata esetén a pályázó a pályázathoz nem csatolta a pályázati felhívás 3. 1 pont a) – c) pontjaiban felsorolt iratok, egyéb esetben a 3.2 pont a) – d) pontjaiban felsorolt iratok valamelyikét, vagy
5. a pályázó nem járult hozzá a pályázati eljárásban közölt adatainak kezeléséhez.

**5. A Pályázat beérkezésének határideje:**

**2018. szeptember 28. 13.00 óra**

A határidő elmulasztása esetén a pályázó által benyújtott pályázat érvénytelen.

A határidő elmulasztása miatt igazolásnak nincs helye.

**6. A pályázat elbírálásának határideje:**

**2018. október 30.**

A Jegyző a pályázat eredményéről írásban értesíti a pályázót. A nyertes pályázóval az értesítés kézbesítésétől számított 15 napon belül Székesfehérvár Megyei Jogú Város Önkormányzata ösztöndíj szerződést köt.

**7. Az Alba Regia Felsőoktatási Ösztöndíj összege havonta 20.000,- Ft.**

Az ösztöndíj a Pályázati Adatlapon megjelölt folyószámlára kerül folyósításra 5 havi időtartamra  
(2018. szeptember – 2019. január).

**8. Az ösztöndíjra való jogosultság megszűnik, amennyiben a hallgató**

1. a pályázati eredményről szóló értesítéstől számított 15 napon belül nem köti meg az ösztöndíj szerződést,
2. az ösztöndíj folyósításának időtartama alatt a hallgatói jogviszony megszűnik, a hallgatói jogviszony megszűnésének napjától, vagy
3. a hallgató a pályázati eljárás során valótlan adatot közölt, a valótlan adatközlésnek Székesfehérvár Megyei Jogú Város Polgármesterének tudomására jutásától.

**A hallgató a jogalap nélkül felvett ösztöndíjat egy összegben, a visszafizetés elrendeléséről szóló értesítés kézhezvételétől számított 30 napon belül köteles visszafizetni.**

**A pályázati eljárás során a kapcsolattartás elsősorban a Pályázati Adatlapon megadott e-mailen keresztül történik.**

**További információ** Székesfehérvár Megyei Jogú Város Polgármesteri Hivatala Egészségügyi, Oktatási és Szociális Intézményi Irodáján **Tóthné Szabó Krisztinától kérhető** (Tel: 06 (22) 537-119).

Székesfehérvár, 2018. szeptember 6.

**Székesfehérvár Megyei Jogú Város**

**Polgármestere**